Source: http://www.viitasaarenvuokra-asunnot.fi/asuminen/asumisohjeita
Timestamp: 2017-10-20 19:45:44+00:00
Document Index: 11985339

Matched Legal Cases: ['kko ', '§ 11', '§ 61', '§24', 'kko ', '§ 61']

Viitasaaren Vuokra-asunnot Oy - Asumisohjeita
Etusivu	> Asuminen	> Asumisohjeita
Asukkaan sisäilmaohje
Vuokra-asuntojen pelastussuunnitelmat
Vuokra-asuntojen järjestysmääräykset
Ohjeita ja tietoa vuokra-asunnossa asuville
Vuokra/käyttövastike
Muuttotarkastus ja asunnon kunto
Loppusiivous ja asunnon näyttö
Kiinteistövakuutus ja kotivakuutus
Ohje vuokran maksuun
Vuokrasopimuksessa määritellään vuokrauksen kohde, vuokra-aika sekä sopijapuolten oikeudet ja velvollisuudet. Asunto vuokrataan ja vuokravastuu koskee aina koko huoneistoa (opiskelijoilla solua). Vuokra-asuntoon ei saa ottaa alivuokralaisia. Asuntohakemus ja vuokrasopimus toimivat talonkirjana ja laskutusperusteina, joiden muutostiedoista on aina tehtävä ilmoitus vuokranantajalle (henkilötiedot, henkilölukumäärä, saunavuorot ja autopaikat). Vuokrasopimuksissa yksiselitteisesti kielletään asunnossa tupakointi.
Vuokra-asunnoissa on voimassa ns. vakuusjärjestelmä. Vuokralainen maksaa vuokrasopimusta tehtäessä, ennen avainten luovutusta, rahana tai maksusitoumuksena vakuuden ja toimittaa maksukuitin vuokrasopimuksen liitteeksi vuokranantajalle.
Vakuus maksetaan takaisin vuokralaiselle vuokrasuhteen päättyessä sen jälkeen kun kirjallinen irtisanominen on tehty, huoneistossa on tehty muuttotarkastus, kulutusmittarit on luettu, loppusiivous on suoritettu, avaimet on luovutettu talonmiehelle (tai toimitettu vuokra-asuntoyhtiön asiakaspalveluun) ja laskuttaja on antanut selvityksen vuokravalvonnasta. Vakuus palautetaan mikäli vuokrat on maksettu sekä asunto on siivottu ja yhtä hyvässä kunnossa kuin vuokrasuhteen alussa. Vakuudesta voidaan periä mahdolliset vuokra- ja kulukorvausrästit, siivouskulut ja asunnon korjauskulut. Vakuusmaksut löytyvät käyttökorvaukset -sivulta.
Vuokra / käyttövastike
Vuokra määräytyy vuokratalojen hoitokulujen ja tasattujen pääomamenojen mukaan sekä vuokrataso määritetään jyvitetyille huoneistoneiliöille. Normaalilla hyvällä asumisella, säästeliäällä kulutuksella ja vapaaehtoisilla talonmiestöillä jokainen voi vaikuttaa vuokratasoonsa. Vuokran tarkistamisesta ja sen ajankohdasta ilmoitetaan kirjallisesti, aravarajoitusten alaisissa vuokrataloissa 2 kuukautta ja vapaarahoitteisissa vuokra-asunnoissa 1 kuukausi ennen muutoksen voimaantuloa.
Laskuttaja postittaa asukkaille vuokranmaksutilisiirrot. Vuokran lisäksi laskutetaan vesimaksu / -ennakko sekä autopaikka- ja saunamaksu, mikäli ne on otettu käyttöön. Vuokran eräpäivä on kunkin kuukauden 10:s päivä.
Puolisot ovat yhteisvastuullisia vuokrasopimuksen velvoitteista (AHVL § 11). Vuokramaksuun voi antaa pankille suoraveloitusvaltakirjan, johon viitenumero löytyy tilisiirrosta.
Yleinen asumistuki tai muu tuki asumiseen haetaan Kelalta, joka maksaa sen suoraan vuokranantajalle vuokrasopimuksen mukaisesti. Kelalle on toimitettu kiinteistötiedot kaikista yhtiön ja kaupungin taloista joten asumistukihakemuksen liitteeksi ei tarvita erillistä "Todistus asumisesta"-isännöitsijätodistusta (erillisistä orakehuoneistoista todistuksen saa ao. asunto-osakeyhtiön isännöitsijältä). Opiskelijat eivät tarvitse isännöitsijäntodistusta, jos muuttoilmoitus on tehty.
Vuokrarästit johtavat viimesijassa vuokrasopimuksen purkamiseen (AHVL § 61-67). Jos vuokranmaksussa tulee vaikeuksia, kannattaa mahdollisimman pian olla yhteydessä asumisneuvojaan.
Mikäli vuokraa ei makseta eräpäivään mennessä, laskuttaja lähettää saman kuukauden aikana maksukehotuksen, josta laskutetaan lisäksi perintäkuluja. Maksamattomalle vuokralle lasketaan korkolain mukainen viivästyskorko.
Ellei maksua suoriteta kahden viikon kuluessa muistutuksesta, saaminen annetaan Intrum Justitia Oy:n perintätoimiston perittäväksi, joka myös neuvottelee mahdolliset maksuohjelmat ja hoitaa oikeudelliset perintätoimenpiteet. Mahdollisista perintätoimista aiheutuvat palkkiot ja kulut peritään ensisijaisesti velalliselta.
Uuden vuokra-asunnon saaminen edellyttää, että aikaisemmat vuokrarästit on maksettu tai niiden hoitamiseksi on maksuohjelma ja lisäksi sosiaaliviranomainen antaa maksusitoumuksen tai tekee jälleenvuokrasopimuksen.
Perintälaki uudistui 16.3.2013
Vuokralainen on vastuussa asunnon kunnosta. Asunto tarkastetaan ja mittarit luetaan vuokrasuhteen alussa ja lopussa kiinteistönhoitajan kanssa. Lomakkeelle merkitään muuton yhteydessä havaitut viat ja puutteet, mittarilukemat ja luovutetu avaimet.
Vuokralaisella on velvollisuus heti ilmoittaa kiinteistönhoitajalle sellaisesta korjaustarpeesta, joka on tarpeen vahingon laajenemisen estämiseksi (AHVL §24-25). Vuokralaisen itsensä aiheuttamista korjaustarpeista peritään vuokralaiselta täysi korvaus (asiakaslaskutushinnasto).
Vuokralainen on rivitalossa vastuussa myös oman ns. sisäpihansa ruohonleikkuusta ja muusta kunnossapidosta.
Vuokralaisen tarkkailla asumisaikana tarkkailla asunnon rakenteita ja taloteknisten järjestelmien kuntoa, erityisesti LVI-kalusteita:
WC-pöntön kunto, mahdollisesta vuodosta ilmoitettava viipymättä kiinteistönhoitajalle - pienistäkin vuodoista kasvaa suuri lasku (huuhtelulaitteiden kunto testataan paperinpalalla joka laitetaan WC-istuimen sinälle ja seurataan kastuuko se)
Vesihanojen vuodot, pienenkin vuodon voi helposti todeta, vuoto tulee ilmoittaa kiinteistönhoitajalle viipymättä
Käyttövesi- ja lämmitysputkistot, vuodoista ja vioista ilmoitettava viipymättä kiinteistönhoitajalle
Palovaroitin tulee olla määräysten mukaisesti asennettu ja toimintakunnossa
Ikkunoiden ja ovien tiivisteet, kiinteistönhoitajaa voi pyytää tarkastamaan tiivisteet sekä tekemään lisätiivistystä
Suurin osa vahingoista liittyy veteen, esimerkiksi kun viemärit tukkeutuvat, vesihanat jäävät vuotamaan tai letkut irtoavat. Tämän takia näissä asioissa kannattaa olla huolellinen.
Heti muuton jälkeen kahden vuorokauden sisällä tulee tehdä muuttoilmoitus. Internetissä ja puhelimella tehty osoiteenmuutos astuu voimaan kahden kokonaisen työpäivän kuluttua. Lomakkeella tehty osoitteenmuutos astuu voimaan aikaisintaan kolmen työpäivän kuluttua (lomakkeita saa postista).
1.9.2003 alkaen läkisääteinen muuttoilmoitus on tehtävä myös yli kolme kuukautta kestävästä tilapäisestä muutosta. Muuttoilmoitusta varten tarvitaan seuraavat tiedot:
Muutatko vakituisesti vai tilapäisesti (jolloin vakinainen asunto ja kotikunta eivät muutu)
Kaikkien muuttoa koskevien nimet ja henkilötunnukset
Vanha ja uusi osoitteesi
Muuttopäivä ja tilapäisen muuton arvioitu päättyminen
Vuokralainen tekee itse sähkönsiirtosopimuksen verkkoyhtiön kanssa. Kiinteistönhoitaja lukee ja ilmoittaa mittarilukemat vuokrasuhteen alussa ja lopussa asunnon tarkastuksen yhteydessä. (Elenia Oy: asiakaspalvelu (at) elenia.fi, puh. 0206 900 22). Huom! Sähkölämmitteisissä taloissa sähköpattereita ei saa sulkea kokonaan, koska esim. talviaikana vesiputket saattavat tästä syystä jäätyä ja aiheuttaa vesivahingon.
Vesi laskutetaan vuokran yhteydessä joko lopullisena tai ennakkona, jos talossa on huoneistokohtainen mittari. Ennakko tasataan kulutuksen mukaiseksi kerran vuodessa ja muuton yhteydessä irtisanomisajan lopussa.
Asumisviihtyvyyden turvaamiseksi vuokra-asunnoissa on voimassa järjestysmääräykset, joita asukkaiden ja heidän vieraidensa on noudatettava. Lisäksi asukkaiden on otettava huomioon lainsäädännössä ja kaupungin järjestyssäännöissä annetut määräykset.
Vuokra-asunnot on tarkoitettu tavalliseen asumiseen ja normaaliin elämään. Häiritsevä elämäntapa johtaa kirjalliseen varoituksen ja jatkuvana vuokrasopimuksen purkamiseen tai häätöön (AHVL § 61-67).
Uuden vuokrasopimuksen saamisen ehtona on osoitettu elämäntapojen pysyvä muuttuminen. Järjestysmääräykset on nähtävänä taloissa ja annetaan aina vuokrasuhteen alussa vuokrasopimuksen liitteenä.
ARAVA-vuokrataloissa toimii vuokralaisdemokratia. Taloissa voi olla asukastoimikunta ja/tai ne voivat pitää asukaskokouksia tai järjestää muita yhteistoimintamuotoja.
Asukaat voivat mm. nimetä yhtiön vuosikokoukseen edustajansa ehdolle hallituksen jäseneksi, tehdä esityksiä, antaa lausunnon talousarviosta ja isoista rahoitussuunnitelmista sekä järjestää talkoita ja yhteisiä tilaisuuksia.
Vapaarahoitteisissa vuokrataloissa on myös mahdollista järjestää vastaavaa vapaaehtoista asukastoimintaa.
Vuokra-asuntoyhtiössä noudatetaan Viitasaaren kaupungin ohjeita jätteiden lajittelusta. Kaikkia asukkaita kehotetaan noudattamaan tarkoin annettuja ohjeita, jottei jätehuollosta aiheutuisi ylimääräisiä kustannuksia ja talojen piha-alueet pysyisivät siisteinä.
Viitasaaren Jätehuollon tiedote kotitalouksille - yleinen lajitteluvelvoite.
Lisätietoja saa Viitasaaren Jätehuollosta (info@viitasaarenjatehuolto.fi tai puh. 0500344388). Kysymyksen tai tiedustelun voi jättää myös Jätehuollon verkkosivuilla.
Vuokrasopimus sanotaan irti kirjallisesti, noudattaen huoneenvuokralain mukaista yhden kalenterikuukauden irtisanomisaikaa (esimerkki: jos irtisanoo asunnon kuluvan kuun aikana, vuokrasopimus on voimassa ensi kuun loppuun saakka).
Irtisanomislomake löytyy helpoimmin lomakkeet -sivulta (ne löytyvät myös kaupungintalon infosta sekä vuokra-asuntoyhtiön asiakaspalvelusta).
Loppusiivous hyväksytään asunnontarkastus-lomakkeella. Puutteellisesti tehdystä perustason siivouksesta peritään korvaus vakuudesta, jolloin asunto siivotaan vuokranantajan toimesta. Vuokranantaja ei vastaa allergia- ja muun erityistason siivouksesta.
Irtisanomisaikana vuokralainen on velvollinen näyttämään asuntoa sovittuna ajankohtana asuntotoimiston lähettämälle mahdolliselle uudelle vuokralaiselle. Asunnoissa voidaan myös tehdä asumisaikana kiinteistön ylläpitoon liittyviä tarkastuksia ja korjauksia.
Huoneiston muuttosiivous tehdään ennen asunnon tarkastusta ja avainten luovutusta. Siivous tehdään siten, että uusi vuokralainen voi ottaa huoneiston vastaan siivouksetta käyttöönsä.
Ennen siivousta asukkaan itse hankkimat ja asennuttamat kalusteet, koneet ja laitteet tulee poistaa ja asunnon tila on palautettava siihen kuntoon, kuin se oli ennen asukkaan asennustöitä. Isännöitsijän luvalla em. omaisuus voidaan jättää asuntoon, mutta niistä ei makseta korvausta.
Siivouksessa on kiinnitettävä erityistä huomiota seuraaviin asioihin:
Jää- / pakastinkaapin sulatus, pesu sisä- ja ulkopuolelta sekä taustan puhdistus (varo, ettei sulamisvedet valu lattialle), katkaise virta ja jätä ovet puhdistuksen jälkeen kunnolla auki
Liesituulettimen ja ilmanvaihtoventtiilien puhdistus (myös rasvasuodatin)
Sähkölieden levyjen, uunin ja peltien puhdistus - vedä liesi paikaltaan ja puhdista hella ulkopuolelta (myös viereisten kaappien seinät, takaseinä ja lattia)
Vesihanan ja tiskihanan puhdistus
Kylpyhuone, WC ja huoneistokohtainen sauna
WC-istuimen ja lavuaarin puhdistus
Suihkuseinien pesu
Huoneiston kaikki lattiapinnat tulee imuroida ja pestä, tahrat ovista ja seinistä tulee poistaa. Patterit ja kukkalaudat tulee puhdistaa. Myös parveke ja sisääntulo- ja takapiha tulee siistiä.
Tarkista myös, että
kattorasia ja sokeripalat ovat paikallaan
astianpesukoneen liitännät on tulpattu
pyykinpesukoneen takaiskuventtiili on paikoillaan
Siivoa ja tyhjennä myös asunnon varasto (joissakin kiinteistöissä on käytössä häkkivarastot) ja niissä olevat tavarat.
Jätekatokseen viedään vain tavallinen kotitalousjäte. Vanhat kalusteet, patjat yms. sekä ongelmajäte on kunkin asukkaan toimitettava itse kaatopaikalle.
Mikäli muuttosiivous tai tyhjennys laiminlyödään, on vuokranantajalla oikeus laskuttaa vuokralaiselta erikseen siivouksesta aiheutuneet kulut asiakaslaskutushinnaston mukaan.
Asukkaalta peritään lisäksi asiakaslaskutushinnaston mukaiset korvaukset, mikäli asukas on rikkonut tai hoitanut huonosti hallinnassaan olevaa asuntoa. Hinnasto vastaa keskimääräisiä kustannuksia. Toimenpiteet joita ei ole hinnastossa mainittu, peritään toteutuneiden kustannusten mukaisesti.
Asunnon irtisanominen kirjallisesti vuokranantajalle
Asunnon katselmus kiinteistönhoitajan kanssa, kirjataan "asunnontarkastus"-lomakkeelle
Sähkömittarin lukeminen ja ilmoittaminen, kiinteistönhoitaja kirjaa "asunnontarkastus"-lomakkeelle
Vesimittareiden lukeminen, kiinteistönhoitaja kirjaa "asunnontarkastus"-lomakkeelle
Avainten luovutus kiinteistönhoitajalle
Vakuus ja mahdollinen vesilaskutuksen tasaus palautetaan seuraavan kuukauden aikana sen jälkeen, kun rästit ym. on selvitetty ja asunto sekä loppusiivous hyväksytty
Muuttoilmoitus väestörekisteriin ja postiin
Sähkösopimus irtisanotaan irtisanomisajan päättymispäivään
Vakuus ja mahdollinen vesilaskutuksen tasaus palautetaan seuraavan kuukauden aikana sen jälkeen, kun rästit ym. on selvitetty ja asunto sekä loppusiivous hyväksytty.
Taloyhtiöllä on velvollisuus vakuuttaa vain itsensä, asukkaat vastaavat itse oman omaisuutensa vakuuttamisesta.
Taloyhtiön ottama kiinteistövakuutus korvaa vakuutetulle omaisuudelle aiheutuneen äkillisen ja ennalta arvaamattoman ehtojen mukaisen vahingon. Kiinteistövakuutuksella vakuutetaan rakennus ja siihen kiinteästi asennetut rakenteet ja kalusteet sekä kiinteistöä palveleva LVIS-tekniikka.
Asukkaiden omaisuus ei kuulu kiinteistövakuutuksen korvauspiiriin, vaan se on vakuutettava erikseen kotivakuutuksella. Kun kiinteistössä sattuu vahinko - esimerkiksi putkivuoto, tulipalo tai ilkivalta - aiheutuu siitä usein menetyksiä myös asukkaiden irtaimistolle.
Yleisimmin asukaalle aiheutuneita vahinkoja ovat
Irtaimistovahingot
Ylimääräiset muuttokulut ja muualla asumisen kustannukset
Irtaimiston varastointikustannukset
Irtaimiston vaurioitumisen / tuhoutumisen lisäksi asukkaalle voi aiheutua ylimääräisiä muualla asumisen kustannuksia, irtaismiston varastointikustannuksia ja taloudellisia menetyksiä, joiden osalta täytyy kääntyä oman kotivakuutusyhtiön puoleen.
Asukas voi joutua korvausvastuuseen
Lisäksi asukas saattaa joutua vastuuseen kiinteistölle aiheuttamistaan vahingoista. Jos asukas aiheuttaa huolimattomuudellaan vahinkoa kiinteistön rakenteille, taloyhtiö voi vaatia korvauksia asukkaalta. Jos kotivakuutukseen on liitetty vastuuvakuutus, asukas voi hakea korvausta omasta vakuutuksestaan.
Kotivakuutus on irtaimistosi turvaksi
Kotivakuutus on usein yhdistelmä kodin irtaimen omaisuusvakuutuksesta, vastuuvakuutuksesta ja oikeusturvavakuutuksesta. Tarjolla on kuitenkin hyvin erilaisia tuotteita pelkästä palovakuutuksesta hyvin laajaan turvakokonaisuuteen.
Oman vakuutuksen korvaavuus on syytä selvittää ennakkoon, sillä laajakaan kotivakuutus ei korvaa kaikkia vahinkoja. Lisätietoja saa esimerkiksi Vakuutus- ja rahoitusneuvonnan sivuilta.
Tarkista pesukoneiden ilitännät
Pyykin- ja astianpesukoneessa on oltava koneen valmistajan hyväksymä ja viranomaismääräysten mukainen täyttö- ja poistoletku liitäntöineen. Laitteet on liitettävä kiinteästi vesi- ja viemäriverkostoon.
Suositus on että vesijohtoverkostoon liitettyjen laitteiden letkut vaihdetaan 10 vuoden välein. Liitännät on tarkistettava säännöllisesti. Pesukonetta on valvottava käytön aikana ja hana on pidettävä suljettuna, kun kone ei ole käytössä.
Putkistoissa ja laitteistoissa havaitut viat pitää heti ilmoittaa huoltoyhtiölle (palvelupyyntö) jotta viat korjataan mahdollisimman pian. Asukkaan pitää tehdä viivyttelemättä ilmoitus myös muista havaitsemistaan rakenteellisista vioista ja kosteusvaurioista.
Vesivahinkotilanteessa on heti otettava yhteys kiinteistönhoidosta vastaavaan (kiireellinen palvelupyyntö puh. 020015500) ja pyrittävä estämään vuoto esimerkiksi sulkemalla veden tulo sulkuventtiilistä. Mikäli veden tuloa ei voida estää, on pyrittävä mahdollisuuksien mukaan rajoittamaan veden leviämistä huoneistossa.
Vuokranmaksu / lasku:
Maksukuitti tulee vuokralaiselle postitse
Samalla laskulla maksetaan kaikkien kuukausien vuokrat
Viitenumero on joka kuukausi sama
Jos maksuihin tulee muutoksia, vuokralaiselle lähetetään uusi lasku
Laskun voi saada myös e-laskuna tai suoramaksuna sopimalla asiasta oman pankin kanssa.
Vuokranmaksun eräpäivä on joka kuukauden 10:s päivä. Yhtiön talous on laadittu omakustannusperiaatteella joten perintätoimet joudutaan aloittamaan nopeasti.
Huoneistoon muutettaessa:
Ilmoitus muutosta isännöitsijälle / kiinteistönhoitajalle
Sähkösopimus uuteen asuntoon
Ilmoitukset osoitteenmuutoksesta pankeille ja vakuutusyhtiölle
Osoitteenmuutokset lehtitilauksiin, järjestöille ja kirjastoa varten
Osoitteenmuutoksen ilmoitus ystäville ja sukulaisille
Vuokralaisen tulee hoitaa velvoitteensa asumisaikana (maksaa vuokravastikkeet ja vesimaksut).
Asumisessa tulee noudattaa hyvän sisäilman ohjeita (huom. muun muassa siisteys, ilmanvaihto ja kodinkoneiden asennus) sekä järjestysmääräyksiä.
Советы для жильцов
KELA:n sivustolla on ohjeita muun muassa asumistukien hakemiseen:
Yörauhan aikana (klo 22:30-06:00) naapureita ei saa häiritä. Muuna aikana naapureita tulee tiedottaa (mieluiten kirjallisesti) esimerkiksi juhlista joista mahdollisesti aiheutuu meluhaittoja.
Tavanomaisella kulumisella tarkoitetaan asunnon normaalia, ajan myötä tapahtuvaa kulumista, jollaista on esimerkiksi asunnon pintojen (muun muassa seinät, lattiat) ikääntyminen.
Puh. 0942827869 (mpm/pvm)